1995R1439 — SL — 01.01.2001 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:

No

Opomba: Ta konsolidirana različica vsebuje sklicevanja na evropsko obračunsko enoto in/ali eku, kar se od 1. januarja 1999 praviloma razume kot sklicevanje na euro – Uredba Sveta (EGS) št. 3308/80 (UL L 345, 20.12.1980, str. 1) in Uredba Sveta (ES) št. 1103/97 (UL L 162, 19.6.1997, str. 1).

▼B

UREDBA KOMISIJE (ES) št. 1439/95

z dne 26. junija 1995

o določitvi podrobnih pravil za uporabo Uredbe Sveta (EGS) št. 3013/89 glede uvoza in izvoza proizvodov v sektorju ovčjega in kozjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3013/89 z dne 25. septembra 1989 o skupni ureditvi trga za ovčje in kozje meso ( 1 ), kakor je bila nazadnje spremenjena z Uredbo (ES) št. 1265/95 ( 2 ), in zlasti členov 9(2) in 12(4) Uredbe,

ob upoštevanju Uredbe Sveta (ES) št. 3290/94 z dne 22. decembra 1994 o potrebnih prilagoditvah in prehodnih ukrepih v kmetijskem sektorju za izvedbo sporazumov, sklenjenih med urugvajskim krogom večstranskih trgovinskih pogajanj ( 3 ), in zlasti člena 3 Uredbe,

ob upoštevanju Uredbe Sveta (ES) št. 3491/93 z dne 13. decembra 1993 o nekaterih postopkih za uporabo Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Madžarsko na drugi ( 4 ), in zlasti člena 1 Uredbe,

ob upoštevanju Uredbe Sveta (ES) št. 3492/93 z dne 13. decembra 1993 o nekaterih postopkih za uporabo Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Poljsko na drugi ( 5 ) in zlasti člena 1 Uredbe,

ob upoštevanju Uredbe Sveta (ES) št. 3296/94 z dne 19. decembra 1994 o nekaterih postopkih za uporabo Evropskega sporazuma o pridružitvi med Evropskimi skupnostmi in njihovimi državami članicami na eni strani ter Češko republiko na drugi ( 6 ) in zlasti člena 1 Uredbe,

ob upoštevanju Uredbe Sveta (ES) št. 3297/94 z dne 19. decembra 1994 o nekaterih postopkih za uporabo Evropskega sporazuma o pridružitvi med Evropskimi skupnostmi in njihovimi državami članicami na eni strani ter Slovaško republiko na drugi ( 7 ) in zlasti člena 1 Uredbe,

ob upoštevanju Uredbe Sveta (ES) št. 3382/94 z dne 19. decembra 1994 o nekaterih postopkih za uporabo Evropskega sporazuma o pridružitvi med Evropskimi skupnostmi in njihovimi državami članicami na eni strani ter Romunijo na drugi ( 8 ) in zlasti člena 1 Uredbe,

ob upoštevanju Uredbe Sveta (ES) št. 3383/94 z dne 19. decembra 1994 o nekaterih postopkih za uporabo Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi ( 9 ) in zlasti člena 1 Uredbe,

ker se je v skladu s Sporazumom o kmetijstvu, sklenjenim v okviru urugvajskega kroga večstranskih trgovinskih pogajanj ( 10 ), Skupnost obvezala, da s 1. julijem 1995 nadomesti spremenljive uvozne prelevmane z nespremenljivimi carinami; ker sporazum o kmetijstvu predvideva tudi, da se sedanje posebne ureditve s tretjimi državami o uvozu proizvodov v sektorju ovčjega in kozjega mesa nadomestijo s sistemom tarifnih kvot; ker je treba zaradi teh sprememb sprejeti nova podrobna pravila in tudi razveljaviti nekatera obstoječa pravila; ker je zaradi preglednosti primerno združiti pravila o upravljanju vseh tarifnih kvot v sektorju v eno samo uredbo in predvideti odprtje različnih kvot v ločenih pravnih besedilih;

ker je odslej dajatev, ki se plača pri uvozu v Skupnost, določena v skupni carinski tarifi;

ker je primerno ohraniti obveznost, da je treba predložiti dovoljenje pri uvozu in izvozu vseh proizvodov sektorja razen čistopasemskih ovc in koz ter nekaterih klavničnih proizvodov in maščob;

ker je zaradi zahteve Sporazuma o kmetijstvu, da se sporazumi o prostovoljnem omejevanju preoblikujejo v tarifne kvote za vsako državo posebej, treba predvideti sistem upravljanja, ki zagotavlja, da se v okviru tarifnih kvot lahko uvozijo le proizvodi s poreklom iz posamičnih držav; ker je zaradi tega, pa tudi zaradi potrebe po zagotovitvi gladkega prehoda v novo ureditev potreben sistem, v katerem je za izdajo uvoznega dovoljenja treba predložiti dokument o poreklu, ki ga izda organ izvozne države, ki izpolnjuje nekatera merila in ki ga je priznala Skupnost; ker je zato treba določiti navedena merila in zlasti zahtevati od organov izvoznih držav, ki so izdajatelji, da se opravijo kontrole glede upoštevanja količin, ki se lahko uvozijo v okviru kvot, zlasti z uporabo sistema natančnih in rednih uradnih obvestil Komisiji o količinah, v zvezi s katerimi so bili izdani dokumenti o poreklu;

ker je treba določiti pravila glede oblike in drugih podrobnosti dokumenta o poreklu, pa tudi postopke za izdajo in zamenjavo uvoznega dovoljenja; ker uvedba letnih tarifnih kvot zahteva tudi stroga pravila glede veljavnosti dokumentov o poreklu in uvoznih dovoljenj;

ker bi bilo treba dodatni preferencialni uvoz, določen v sporazumih o pridružitvi z državami Srednje Evrope, upravljati na isti način kakor kvote po posameznih državah, ki izhajajo iz urugvajskega kroga večstranskih trgovinskih pogajanj;

ker se je Skupnost v urugvajskem krogu večstranskih trgovinskih pogajanj zavezala tudi, da bo za države, razen za tiste, za katere je bila predvidena kvota po posameznih državah, odprla tarifno kvoto, vendar ne po posameznih državah; ker je primerno, da se ta kvota upravlja enako kakor avtonomni uvozni sistem, določen v Uredbi Komisije (EGS) št. 3653/85 ( 11 ), kakor je bila nazadnje spremenjena z Uredbo (EGS) št. 2779/93 ( 12 ); ker bi morala zato podrobna pravila predvideti izdajo uvoznih dovoljenj vsako četrtletje in po potrebi uporabo koeficienta zmanjšanja;

ker učinkovito upravljanje teh tarifnih kvot zahteva tudi redni pretok podatkov od držav članic do Komisije o količinah, za katere so bila izdana uvozna dovoljenja; ker je treba povečati pogostnost uradnih obvestil, ki veljajo za kvote po posameznih državah, kadar je letna kvota skoraj izčrpana; ker bi morale države članice obvestiti Komisijo tudi o količinah, za katere so bila izdana izvozna dovoljenja;

ker je zaradi odprave spremenljivega uvoznega prelevmana in uvedbe tarifnih kvot potrebna razveljavitev uredb Komisije (EGS) št. 2668/80 ( 13 ), kakor je bila nazadnje spremenjena z Uredbo (EGS) št. 3890/92 ( 14 ), (EGS) št. 19/82 ( 15 ), kakor je bila nazadnje spremenjena z Uredbo (ES) št. 3302/94 ( 16 ), (EGS) št. 20/82 ( 17 ), kakor je bila nazadnje spremenjena z uredbama (ES) št. 3302/94 in (EGS) št. 3653/85; ker pa je treba določiti, da se te uredbe uporabljajo še naprej za uvozna dovoljenja, ki so bila izdana v skladu z njimi;

ker Upravljalni odbor za ovce in koze ni podal mnenja v roku, ki ga je določil njegov predsednik,

SPREJELA NASLEDNJO UREDBO: